CELEX: 62013TN0619
Language: lv
Date: 2013-11-26 00:00:00
Title: Lieta T-619/13 P: Apelācijas sūdzība, ko par Civildienesta tiesas 2013. gada 16. septembra spriedumu lietā F-92/11 Faita /EESK 2013. gada 26. novembrī iesniedza Carla Faita

25.1.2014   
            
            
               LV
            
            
               Eiropas Savienības Oficiālais Vēstnesis
            
            
               C 24/36
            
         Apelācijas sūdzība, ko par Civildienesta tiesas 2013. gada 16. septembra spriedumu lietā F-92/11 Faita/EESK 2013. gada 26. novembrī iesniedza Carla Faita
   
   (Lieta T-619/13 P)
   2014/C 24/67
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzēja: Carla Faita (Brisele, Beļģija) (pārstāvji — D. Abreu Caldas, M. Abreu Caldas un J.-N. Louis, advokāti)
   
      Otrs lietas dalībnieks: Eiropas Ekonomikas un sociālo lietu komiteja (EESK)
   
      Prasījumi
   
   Apelācijas sūdzības iesniedzējas prasījumi Vispārējai tiesai ir šādi:
   
               —
            
            
               atcelt Civildienesta tiesas (otrā palāta) 2013. gada 16. septembra spriedumu lietā F-92/11 Faita/EESK;
            
         
               —
            
            
               piespriest EESK samaksāt prasītājai summu EUR 15 000 apmērā kā morālo kaitējumu, kas radies iecēlējinstitūcijas pienākuma ņemt vērā ierēdņu intereses neizpildes dēļ;
            
         
               —
            
            
               piespriest EESK atlīdzināt tiesāšanās izdevumus.
            
         
      Pamati un galvenie argumenti
   
   Savas apelācijas sūdzības pamatošanai apelācijas sūdzības iesniedzēja izvirza divus pamatus.
   
               1)
            
            
               Ar pirmo pamatu tiek apgalvots, ka ir pieļauta kļūda tiesību piemērošanā saistībā ar pirmstiesas procedūras mērķi un labas pārvaldības principu, jo Civildienesta tiesa nav atzinusi, ka sūdzības noraidījums bija burtiski identisks lūguma noraidījuma, par kuru bija iesniegta sūdzība, pamatojumam, neraugoties uz to, ka sūdzībā bija ietverti argumenti, kas atšķīrās no lūgumā ietvertajiem (attiecībā uz pārsūdzētā sprieduma 44. un 65.-67. punktu).
            
         
               2)
            
            
               Ar otro pamatu tiek apgalvots, pirmkārt, tiesību uz aizstāvību pārkāpums, ciktāl apelācijas sūdzības iesniedzējai neesot bijusi iespēja paust savu viedokli Civildienesta tiesā notiekošajā tiesvedībā, kad šī tiesa secināja, ka iecēlējinstitūcija ir pamatojusies uz piekto, netieši pausto, motīvu tās lēmumā par apelācijas sūdzības iesniedzējas lūguma noraidīšanu, un, otrkārt, kļūda tiesību piemērošanā, ciktāl Civildienesta tiesa esot izvērtējusi Eiropas Savienības Civildienesta noteikumu 12.a panta 3. punktā paredzētos nosacījumus, veicot pārbaudi par šo noteikumu 24. panta īstenošanas tiesiskumu (attiecībā uz pārsūdzētā sprieduma 94. un nākamajiem punktiem).